Victor Ponta

Victor Ponta es un politico de Rumania. Il nascet li 20-im de septembre 1972 in Bucarest e esset inter li 7-im de may 2012 e 4-im de novembre 2015 li prim-ministe de Rumania. Victor Ponta esset inter 2010 e 2015 presidente del Partise Socialdemocratic. Desde li 3-im de septembre 2017 Victor Ponta es presidente del partise Por Rumania.

 Personal e professional vive 
Ponta studiat inter 1991 e 1995 jurisprudentie in Bucarest. Inter 1995 e 1998 il laborat quam procurator e inter 2001 e 2005 acusator in li Suprem Tribunale de Rumania. Il esset specialisat in li combatte contra coruption.

Victor Ponta es maritat con li membre del Europan Parlament Daciana Octavia Sârbu in duesim maritage. Li cuple have un filia. Ex su prim maritage con Roxana il have un filio.

 Political cariera 
 2002 Ponta devenit in membre del Partise Socialdemocratic.
 2004 Ponta es electet por li unesim vez in li parlament de Rumania.
 2004-2020 Victor Ponta esset membre del parlament de Rumania.
 2008-2009 Ministre por relationes con li parlament in li guvernamemt de Emil Boc.
 2010 Victor Ponta devenit presidente del Partise Socialdemocratic quam successor de Mircea Geoană.
 2012 Victor Ponta devenit li 7-im de may 2012 prim-ministre de Rumania.
 2014 Victor Ponta candidat quam presidene de Rumania, ma perdit in li duesim rond contra Klaus Iohannis con 45,5 percentes e su concurrente victet con 55,5 percent.
 2015 Ponta demisset li 4-im de novembre 2015 pro mass-protestes pos un incendie in un discoteca in Bucarest in quel 32 yun homes morit.
 2017 Victor Ponta devenit presidente del partise Por Rumania.

Categorie:Politicos de Rumania